Belgrano II

Base Belgrano II er en argentinsk forskningsstasjon i Antarktis. Det er den sørligste argentinske helårsbasen i Antarktis og overnattingskapasiteten er på 21 personer. Stasjonen ligger ved Vahselbukta i Weddellhavet, innenfor sektoren som utgjør Argentinsk Antarktis, Argentinas krav i Antarktis.

Den første Belgrano-stasjonen ble etablert av General Hernan Pujato i 1955. Den 5. februar 1979 ble Belgrano II åpnet som erstatning for den gamle stasjonen. En tredje base, Belgrano III, var kun i drift fra 1980 til 1984.

Stasjonen er kalt opp til ære for den italiensk-argentinske økonomen, advokaten, politikeren og generalen Manuel Belgrano (1770–1820).

 Eksterne lenker 
  Offisielt nettsted
  Council Of Managers Of National Antarctic Programs: Belgrano II Base

Kategori:Forskningsstasjoner i Antarktis
Kategori:Argentinsk Antarktis
Kategori:Bosetninger etablert i 1979
Kategori:Artikler i Antarktis-prosjektet
Kategori:Etableringer i 1979
Kategori:Vitenskap og teknologi i Argentina